钦定古今图书集成/明伦汇编/闺媛典/第238卷 > 李世资妻张氏〈陈氏附〉
## 钦定古今图书集成/明伦汇编/闺媛典/第238卷 > 李世资妻张氏〈陈氏附〉

按《曹县志》：张氏，诸生李世资妻。资亡，欲以身殉，父劝
以姑老子幼，未可即死，乃止。家素凉薄，身勤纺绩，外
办户役，内给家口，训子克立食饩。学宫寻没，又与妇
陈氏相守，教三幼孙孟晋读书，登乡荐。叔晋、季晋相
继入庠。氏年七十九没。有司奏其苦节，诏旌其门。